সত্যজিৎ রায় পরিচালিত প্রথম হিন্দি চলচ্চিত্রের নাম ‘সতরঞ্জ কি খিলাড়ি’। মুন্সি প্রেমচাঁদের ছোটগল্প অবলম্বনে নির্মিত হয়েছিল ছবিটি। ১৮৫৬ সালের পটভূমিতে নির্মিত হয় ‘সতরঞ্জ কি খিলাড়ি’। যেখানে দুজন অর্থশালী ব্যক্তির দাবা খেলার প্রতি আসক্তি এবং ভারতের আওয়াধ অঞ্চল ও ইস্ট ইন্ডিয়া কোম্পানির মধ্যকার টানাপড়েন বর্ণনা করা হয়েছিল। ছবিতে অভিনয় করেছিলেন সঞ্জীব কুমার, সাইদ জাফরি, শাবানা আজমি, ডেভিড আব্রাহাম ও টম অল্টার। ছবিতে বর্ণনাকারীর ভূমিকায় ছিলেন অমিতাভ বচ্চন। অস্কারের জন্য ছবিটিকে ভারত থেকে পাঠানো হলেও পুরস্কারের জন্য মনোনীত হয়নি ছবিটি।